title: A Tanács (EU) 2018/388 végrehajtási rendelete (2018. március 12.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

text:
               13.3.2018

               HU

               Az Európai Unió Hivatalos Lapja

               L 69/11

         A TANÁCS (EU) 2018/388 VÉGREHAJTÁSI RENDELETE
   (2018. március 12.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) és (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 17-én elfogadta a 269/2014/EU rendeletet.

               (2)

               A Tanács által elvégzett felülvizsgálat alapján módosítani kell a 269/2014/EU rendelet I. mellékletében szereplő egyes személyekre és szervezetekre vonatkozó információkat.

               (3)

               A 269/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 269/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 12-én.

            a Tanács részéről

            az elnök

         E. KARANIKOLOV

      (1)  HL L 78., 2014.3.17., 6. o.

      MELLÉKLET
      A 269/2014/EU rendelet I. mellékletében az alábbi személyekre és szervezetekre vonatkozó bejegyzések helyébe a következő bejegyzések lépnek:
      Személyek:

                     Név

                     Azonosító adatok

                     Indokolás

                     A jegyzékbe vétel dátuma

                     „3.

                     Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                     Rustam Ilmyrovych TEMIRHALIIEV (Рустам Iльмирович ТЕМIРГАЛIЄВ)

                     Születési idő: 1976.8.15.
                     Születési hely: Ulan-Ude, Burját ASZSZK (Oroszországi Szovjet Szövetségi Szocialista Köztársaság)

                     Korábbi krími miniszterelnök-helyettesként Temirgaliev aktívan hozzájárult a „Legfelsőbb Tanács” által az Ukrajna területi integritását sértő 2014. március 16-i„népszavazásról” hozott döntéshez. Aktívan lobbizott azért, hogy a Krím az Oroszországi Föderáció részévé váljon.
                     2014. június 11-én lemondott az úgynevezett „Krími Köztársaság”„első miniszterelnök-helyettesi” tisztségéről. Jelenleg az Orosz–Kínai Regionális Fejlesztési Befektetési Alap irányító vállalatának vezérigazgatója.
                     Továbbra is aktívan támogatja a szeparatista tevékenységeket és politikákat.

                     2014.3.17.

                     6.

                     Pyotr Anatoliyovych ZIMA
                     (Пётр Анатольевич ЗИМА)
                     Petro Anatoliyovych ZYMA
                     (Петро Анатолiйович ЗИМА)

                     Születési idő: 1970.1.18. vagy 1965.3.29.
                     Születési hely: Artemivsk (Артемовск) (2016-ban Bakhmut/Бахмут-ra visszanevezve), Donecki terület, Ukrajna

                     Zimát 2014. március 3-án Aksyonov „miniszterelnök” a krími titkosszolgálat új vezetőjévé nevezte ki, ő pedig elfogadta a kinevezést. Fontos információkat, többek között adatbázist adott át az orosz hírszerzésnek (FSB). Ezek között a Majdan europárti aktivistáira és krími emberijog-védőkre vonatkozó információk is szerepeltek. Jelentős szerepet játszott annak megakadályozásában, hogy az ukrán hatóságok ellenőrzést gyakorolhassanak a Krím területén. Az ukrán titkosszolgálat korábbi krími tisztviselői 2014. március 11-én bejelentették a Krím független titkosszolgálatának megalakulását.

                     2014.3.17.

                     9.

                     Viktor Alekseevich OZEROV
                     (Виктор Алексеевич ОЗЕРОВ)

                     Születési idő: 1958.1.5.
                     Születési hely: Abakán, Hakászia

                     Az Oroszországi Föderáció Szövetségi Tanácsa Biztonsági és Védelmi Bizottságának korábbi elnöke.
                     Ozerov 2014. március 1-jén a Szövetségi Tanács Biztonsági és Védelmi Bizottságának nevében nyilvánosan támogatta a Szövetségi Tanácsban, hogy orosz erőket telepítsenek Ukrajnába.
                     2017 júliusában benyújtotta a Biztonsági és Védelmi Bizottság elnöki tisztségéről való lemondását. Továbbra is tagja a Szövetségi Tanácsnak, valamint a belső szabályozási és parlamenti ügyekkel foglalkozó bizottságnak.
                     Ozerovot 2017. október 10-én az N 372-SF rendelettel kinevezték a Szövetségi Tanácsnak az állami szuverenitás védelmével és az Oroszországi Föderáció belügyeibe való beavatkozás megelőzésével foglalkozó ideiglenes bizottságába.

                     2014.3.17.

                     14.

                     Aleksandr Borisovich TOTOONOV
                     (Александр Борисович ТОТООНОВ)

                     Születési idő: 1957.4.3.
                     Születési hely: Ordzhonikidze, Észak-Oszétia

                     Az Oroszországi Föderáció Szövetségi Tanácsa Nemzetközi Ügyekért felelős Bizottságának korábbi tagja. Az Oroszországi Föderáció Szövetségi Tanácsa tagjaként végzett tevékenysége 2017 szeptemberében lezárult.
                     Jelenleg az Észak-Oszétiai Parlament képviselője.
                     Totoonov 2014. március 1-jén nyilvánosan támogatta a Szövetségi Tanácsban, hogy orosz erőket telepítsenek Ukrajnába.

                     2014.3.17.

                     28.

                     Valery Vladimirovich KULIKOV
                     (Валерий Владимирович КУЛИКОВ)

                     Születési idő: 1956.9.1.
                     Születési hely: Zaporizzsja (Ukrán SZSZK)

                     A Fekete-tengeri Flotta korábbi parancsnokhelyettese, ellentengernagy.
                     A szuverén ukrán területet elfoglaló orosz haderő parancsnokságát látta el.
                     2017. szeptember 26-án az Oroszországi Föderáció elnökének rendeletével felmentették tisztségéből és elbocsátották a katonai szolgálatból.

                     2014.3.21.

                     31.

                     Valery Kirillovich MEDVEDEV
                     (Валерий Кириллович МЕДВЕДЕВ)
                     Valeriy Kyrylovych MEDVEDIEV
                     (Валерiй Кирилович МЕДВЕДЄВ)

                     Születési idő: 1946.8.21.
                     Születési hely: Smakovka, Primorszki terület

                     A Szevasztopoli választási bizottság korábbi elnöke (2017. május 26-ig). A krími népszavazás lebonyolításáért felelős. Feladata az orosz rendszerben a népszavazás eredményeinek aláírása.

                     2014.3.21.

                     33.

                     Elena Borisovna MIZULINA (született DMITRIYEVA)
                     (Елена Борисовна МИЗУЛИНА [született ДМИТРИЕВА])

                     Születési idő: 1954.12.9.
                     Születési hely: Buj, Kosztromai terület

                     Az Állami Duma korábbi alelnöke. Olyan közelmúltbeli orosz jogalkotási javaslatok kezdeményezője és társszerzője, melyek célja az volt, hogy más országok régiói számára is lehetővé tegyék Oroszországhoz való csatlakozásukat saját központi hatóságaik hozzájárulása nélkül.
                     2015 szeptemberétől az Omszki terület Szövetségi Tanácsának tagja. Jelenleg a Szövetségi Tanács Alkotmányjogi és Állami Építési Bizottságának elnökhelyettese.

                     2014.3.21.

                     51.

                     Vladimir Nikolaevich PLIGIN
                     (Владимир Николаевич ПЛИГИН)

                     Születési idő: 1960.5.19.
                     Születési hely: Ignatovo, Vologodszki terület, Szovjetunió

                     Az Állami Duma korábbi tagja és a Duma Alkotmányjogi Bizottságának korábbi elnöke. Felelős a Krím és Szevasztopol Oroszországi Föderáció általi annektálását célzó jogszabályok kidolgozásáért.
                     Az Egységes Oroszország párt Legfelsőbb Tanácsának tagja.

                     2014.5.12.

                     53.

                     Oleg Grigorievich KOZYURA (Олег Григорьевич КОЗЮРА)
                     Oleh Hryhorovych KOZYURA (Олег Григорович КОЗЮРА)

                     Születési idő: 1965.12.30. vagy 1962.12.19.
                     Születési hely: Szimferopol, Krím vagy Zaporizzsja

                     A Szövetségi Migrációs Hivatal szevasztopoli irodájának korábbi vezetője. Felelős azért, hogy a szevasztopoli lakosok számára rendszeresen és gyorsított eljárásban orosz útlevelet állítottak ki.
                     2016 októbere óta Szevasztopol város jogalkotó gyűlésének vezetője.

                     2014.5.12.

                     59.

                     Aleksandr Sergeevich MALYKHIN,
                     Alexander Sergeevich MALYHIN
                     (Александр Сергеевич МАЛЫХИН)
                     Oleksandr Serhiyovych (Sergiyovych) MALYKHIN
                     (Олександр Сергiйович МАЛИХIН)

                     Születési idő: 1981.1.12.

                     A „Luganszki Népköztársaság” központi választási bizottságának korábbi vezetője. Aktívan közreműködött a „Luganszki Népköztársaság” önrendelkezéséről szóló, 2014. május 11-i népszavazás megszervezésében.
                     Továbbra is aktívan támogatja a szeparatista politikákat.

                     2014.5.12.

                     66.

                     Marat Faatovich BASHIROV
                     (Марат Фаатович БАШИРОВ)

                     Születési idő: 1964.1.20.
                     Születési hely: Izhevszk, Oroszországi Föderáció

                     Korábban az úgynevezett „Luganszki Népköztársaság Minisztertanácsának miniszterelnöke”, beiktatva 2014. július 8-án.
                     Felelős az úgynevezett „Luganszki Népköztársaság” úgynevezett „kormányának” szeparatista „kormányzati” tevékenységeiért.
                     Továbbra is aktív szerepet vállal a „Luganszki Népköztársaság” szeparatista struktúráinak támogatásában.

                     2014.7.12.

                     70.

                     Igor PLOTNITSKY,
                     Igor Venediktovich PLOTNITSKII
                     (Игорь Венедиктович ПЛОТНИЦКИЙ)
                     Ihor (Igor) Venedyktovych PLOTNYTSKYY
                     (Iгор Венедиктович ПЛОТНИЦЬКИЙ)

                     Születési idő: 1964.6.24. vagy 1964.6.25. vagy 1964.6.26.
                     Születési hely: Luhanszk (esetleg Kelmenci, Csernyivci terület)

                     Korábban a „Luganszki Népköztársaság” úgynevezett „védelmi minisztere”, illetve úgynevezett „vezetője”.
                     Felelős az úgynevezett „Luganszki Népköztársaság” úgynevezett „kormányának” szeparatista „kormányzati” tevékenységeiért.
                     Továbbra is részt vesz az úgynevezett „Luganszki Népköztársaság” úgynevezett „kormányának”„kormányzati” tevékenységeiben mint az úgynevezett „Luganszki Népköztársaságnak” a minszki megállapodások végrehajtásáért felelős különmegbízottja.

                     2014.7.12.

                     77.

                     Boris Vyacheslavovich GRYZLOV
                     (Борис Вячеславович ГРЫЗЛОВ)

                     Születési idő: 1950.12.15.
                     Születési hely: Vlagyivosztok

                     Az Oroszországi Föderáció Biztonsági Tanácsának korábbi állandó tagja. A biztonsági kérdésekben tanácsadással szolgáló és koordinációt folytató Biztonsági Tanács tagjaként részt vett az orosz kormány azon politikai döntéseinek kialakításában, amelyek veszélyeztetik Ukrajna területi integritását, szuverenitását és függetlenségét.
                     Továbbra is az Egységes Oroszország párt Legfelsőbb Tanácsának elnöke.

                     2014.7.25.

                     84.

                     Fyodor Dmitrievich BEREZIN
                     (Фëдор Дмитриевич БЕРЕЗИН),
                     Fedir Dmytrovych BEREZIN
                     (Федiр Дмитрович БЕРЕЗIН)

                     Születési idő: 1960.2.7.
                     Születési hely: Doneck

                     Korábban az úgynevezett „Donyecki Népköztársaság” úgynevezett „helyettes védelmi minisztere”. Kapcsolatban áll Igor Strelkovval/Girkinnel, aki az Ukrajna területi integritását, szuverenitását és függetlenségét aláásó vagy veszélyeztető intézkedésekért felelős. Azzal, hogy elvállalta e tisztséget és e minőségben eljárt, Berezin támogatta az Ukrajna területi integritását, szuverenitását és függetlenségét aláásó intézkedéseket és politikákat. Továbbra is aktívan támogat szeparatista tevékenységeket és politikákat. Jelenleg a „Donyecki Népköztársaság” Írószövetsége igazgatótanácsának elnöke.

                     2014.7.25.

                     90.

                     Boris Alekseevich LITVINOV
                     (Борис Алексеевич ЛИТВИНОВ)
                     Borys Oleksiyovych LYTVYNOV
                     (Борис Олексiйович ЛИТВИНОВ)

                     Születési idő: 1954.1.13.
                     Születési hely: Dzerzsinszk (Donecki terület)

                     Az úgynevezett „Donyecki Népköztársaság” úgynevezett „Népi Tanácsának” volt tagja, továbbá az úgynevezett „Donyecki Népköztársaság” úgynevezett „Legfelsőbb Tanácsának” korábbi elnöke. Ő volt a kezdeményezője azoknak a politikai lépéseknek és azon illegitim népszavazás megszervezésének, amelyek következtében kikiáltották az úgynevezett „Donyecki Népköztársaságot”, ami Ukrajna területi integritása, szuverenitása és egysége megsértésének minősül. Továbbra is aktívan támogat szeparatista tevékenységeket és politikákat. Jelenleg a „Donyecki Népköztársaság” kommunista pártjának vezetője.

                     2014.7.30.

                     97.

                     Vladimir Petrovich KONONOV (más néven: „Tsar”)
                     (Владимир Петровнч КОНОНОВ)
                     Volodymyr Petrovych KONONOV
                     (Володимир Петрович КОНОНОВ)

                     Születési idő: 1974.10.14.
                     Születési hely: Gorsky (Luhanszki terület)

                     2014. augusztus 14-i hatállyal Igor Strelkov/Girkin helyébe lépett mint a „Donyecki Népköztársaság” úgynevezett „védelmi minisztere”. A jelentések szerint 2014. április óta vezeti szakadár fegyveresek egy különítményét Doneckben, és ígéretet tett arra, hogy stratégiai feladatként visszaszorítja az Ukrajna által elkövetett katonai agressziót. Kononov tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                     2014.9.12.

                     103.

                     Aleksandr Akimovich KARAMAN
                     (Александр Акимович КАРАМАН),
                     Alexandru CARAMAN

                     Születési idő: 1956.7.26.
                     Születési hely: Cioburciu (Csöbörcsök), Slobozia körzet, (ma már) Moldovai Köztársaság

                     Korábban a „Donyecki Népköztársaság” úgynevezett „szociális ügyekért felelős miniszterelnök-helyettese”. Kapcsolatban áll Vladimir Antyufeyevvel, akit felelősség terhelt az úgynevezett „Donyecki Népköztársaság kormánya” által folytatott szeparatista „kormányzati” tevékenységekért. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét. Dmitry Rogozinnak, Oroszország miniszterelnök-helyettesének pártfogoltja. A „Donyecki Népköztársaság”„minisztertanácsának” korábbi igazgatási vezetője.
                     2017 márciusáig az úgynevezett „Dnyeszter-menti Moldáv Köztársaság”„elnökének teljhatalmú képviselője” az Oroszországi Föderációban.

                     2014.9.12.

                     108.

                     Vladimir Abdualiyevich VASILYEV
                     (Владимир Абдуалиевич ВАСИЛЬЕВ)

                     Születési idő: 1949.8.11.
                     Születési hely: Klin

                     Az Állami Duma korábbi alelnöke. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státusú Szevasztopol városának – a létrehozása volt.
                     2017 októberében elnöki rendelettel kinevezték a Dagesztáni Köztársaság megbízott vezetőjévé.

                     2014.9.12.

                     111.

                     Vladimir Stepanovich NIKITIN
                     (Владимир Степанович НИКИТИН)

                     Születési idő: 1948.4.5.
                     Születési hely: Opocska

                     Az Állami Duma volt tagja, valamint az Állami Dumának a FÁK-országokkal fennálló kapcsolatokkal, az eurázsiai integrációval és a külföldön élő honfitársakkal fenntartott kapcsolatokkal foglalkozó bizottságának egykori első elnökhelyettese. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státusú Szevasztopol városának – a létrehozása volt.
                     Az Oroszországi Föderáció kommunista pártja központi bizottsága elnökségének tagja.

                     2014.9.12.

                     112.

                     Oleg Vladimirovich LEBEDEV
                     (Олег Владимирович ЛЕБЕДЕВ)

                     Születési idő: 1964.3.21.
                     Születési hely: Rudnij, Kosztanaji terület, Kazah Szovjet Szocialista Köztársaság

                     Az Állami Duma volt tagja, valamint az Állami Dumának a FÁK-országokkal fennálló kapcsolatokkal, az eurázsiai integrációval és a külföldön élő honfitársakkal fenntartott kapcsolatokkal foglalkozó bizottságának egykori első elnökhelyettese. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státusú Szevasztopol városának – a létrehozása volt.
                     Továbbra is aktívan támogatja a szeparatista politikákat.

                     2014.9.12.

                     119.

                     Alexander Mikhailovich BABAKOV
                     (Aлександр Михайлович БАБАКОВ)

                     Születési idő: 1963.2.8.
                     Születési hely: Kisinyov

                     Az Állami Duma korábbi tagja. Az Állami Duma korábbi képviselője, az Állami Dumán belüli, az Oroszországi Föderáció hadiipari komplexumának a fejlesztését célzó jogalkotási rendelkezésekkel foglalkozó bizottság elnöke. Az „Egyesült Oroszország” prominens tagja, valamint üzletember, aki komoly befektetésekkel rendelkezik Ukrajnában és a Krímben.
                     2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státusú Szevasztopol városának – a létrehozása volt.
                     Jelenleg az Oroszországi Föderáció Szövetségi Tanácsának tagja. A Külügyi Bizottság elnökhelyettese.

                     2014.9.12.

                     123.

                     Yuriy Viktorovich SIVOKONENKO (más néven: Yuriy SIVOKONENKO, Yury SIVOKONENKO, Yury SYVOKONENKO)
                     (Юрий Викторович СИВОКОНЕНКО)

                     Születési idő: 1957.8.7.
                     Születési hely: Sztalinó (mai nevén Doneck)

                     Az úgynevezett „Donyecki Népköztársaság”„parlamenti” képviselője, a Donyec-medencei Berkut veteránszövetség elnöke, valamint a „Szabad Donyec-medence” elnevezésű mozgalom tagja. Indult a 2014. november 2-i, úgynevezett „választásokon” az úgynevezett „Donyecki Népköztársaság”„elnöki” pozíciójának betöltéséért. Ezek a „választások” sértették az ukrán törvényeket, ezért jogellenesek voltak.
                     Azzal, hogy elvállalta e tisztségeket és e minőségben eljár, és azzal, hogy hivatalosan jelöltette magát a jogellenes „választásokon”, aktívan támogatja azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                     Továbbra is a „Donyecki Népköztársaság” úgynevezett „Nemzeti Tanácsának” tagja.

                     2014.11.29.

                     125.

                     Ravil Zakarievich KHALIKOV
                     (Равиль Закариевич ХАЛИКОВ)
                     Ravil Zakariyovych KHALIKOV
                     (Равiль Закарiйович ХАЛIКОВ)

                     Születési idő: 1969.2.23.
                     Születési hely: Bilozerne falu, Romodanovszkij körzet, Szovjetunió

                     A „Donyecki Népköztársaság” korábbi úgynevezett „miniszterelnök-helyettese” és korábbi „főügyésze”.
                     Azzal, hogy elvállalta e tisztségeket és e minőségben eljárt, aktívan támogatta azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                     Jelenleg az Oroszországi Föderáció Vizsgálóbizottsága moszkvai szervezete vezetőjének a „tanácsadója” (GSU SK).

                     2014.11.29.

                     126.

                     Dmitry Aleksandrovich SEMYONOV
                     Dmitrii Aleksandrovich SEMENOV
                     (Дмитрий Александрович СЕМЕНОВ)

                     Születési idő: 1963.2.3.
                     Születési hely: Moszkva

                     Az úgynevezett „Luganszki Népköztársaság” korábbi „pénzügyekért felelős miniszterelnök-helyettese”.
                     Azzal, hogy elvállalta e tisztséget és e minőségben eljárt, aktívan támogatta azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                     Továbbra is aktív szerepet vállal a „Luganszki Népköztársaság” szeparatista struktúráinak támogatásában.

                     2014.11.29.

                     140.

                     Sergey Yurevich IGNATOV (más néven: KUZOVLEV, más néven: TAMBOV)
                     (Сергей Юрьевич ИГНАТОВ, más néven: КУЗОВЛЕВ, más néven: ТAMБOB).

                     Születési idő: 1967.1.7.
                     Születési hely: Micsurinszk, Tambov terület
                     Мичуринск, Тамбовская область

                     Korábban a „Luganszki Népköztársaság” népi milíciájának úgynevezett „főparancsnoka”.
                     Azzal, hogy elvállalta e tisztségeket és e minőségben eljárt, aktívan támogatta azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                     Az orosz fegyveres erők 8. hadseregének parancsnoka.

                     2015.2.16.

                     145.

                     Olga Igoreva BESEDINA
                     (Ольга Игорева БЕСЕДИНА)
                     Olha Ihorivna BESEDINA
                     (Ольга Iгорiвна БЕСЕДIНА)

                     Születési idő: 1976.12.10.
                     Születési hely: Luhanszk

                     Az úgynevezett „Luganszki Népköztársaság” korábbi úgynevezett „gazdaságfejlesztési és kereskedelmi minisztere”.
                     Azzal, hogy elvállalta e tisztséget és e minőségben eljárt, aktívan támogatta azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.
                     Jelenleg a „luhanszki adminisztráció” vezetőjének hivatalában a külgazdasági osztály vezetője.

                     2015.2.16.

                     146.

                     Zaur Raufovich ISMAILOV
                     (Заур Рауфович ИСМАИЛОВ)
                     Zaur Raufovych ISMAYILOV
                     (Заур Рауфович IСМАЇЛОВ)

                     Születési idő: 1978.7.25. (vagy 1975.3.23.)
                     Születési hely: Krasznij Lucs, Vorosilovgrád, Luhanszki terület

                     2017 októberéig az úgynevezett „Luganszki Népköztársaság” úgynevezett „főügyésze” volt.
                     Azzal, hogy elvállalta e tisztségeket és e minőségben eljárt, aktívan támogatta azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárult Ukrajna további destabilizálásához.

                     2015.2.16.

                     147.

                     Anatoly Ivanovich ANTONOV (Анатолий Иванович АНТОНОВ)

                     Születési idő: 1955.5.15.
                     Születési hely: Omszk

                     A védelmi miniszter korábbi helyettese, és e minőségében részt vesz az orosz csapatok Ukrajnába való telepítésének támogatásában.
                     Az orosz Védelmi Minisztérium jelenlegi struktúrájának megfelelően e minőségében részt vett az orosz kormánypolitikák alakításában és végrehajtásában. Ezek a politikák fenyegetik Ukrajna területi integritását, szuverenitását és függetlenségét.
                     2016. december 28-ától korábbi külügyminiszter-helyettes.
                     Nagyköveti pozícióban van az Oroszországi Föderáció diplomáciai testületében.

                     2015.2.16.

                     153.

                     Konstantin Mikhailovich BAKHAREV
                     (Константин Михайлович БАХАРЕВ)

                     Születési idő: 1972.10.20.
                     Születési hely: Szimferopol, Ukrán SZSZK

                     Az Állami Dumának a jogellenesen annektált Krími Autonóm Köztársaságból választott tagja.
                     A Duma ellenőrzéssel és szabályozással foglalkozó bizottságának tagja.
                     2014 márciusában Bakharevet az úgynevezett „Krími Köztársaság” Államtanácsának alelnökévé, 2014 augusztusában pedig első alelnökévé választották. Elismerte, hogy személyesen közreműködött a Krím félsziget és Szevasztopol jogellenes annektálásához vezető 2014. évi eseményekben, amelyeket nyilvánosan támogatott, többek között a gazetakrimea.ru holnapon 2016. március 22-én és a c-pravda.ru honlapon 2016. augusztus 23-án megjelent interjúban. A „Krími Köztársaság”„hatóságai” a „Hűség a szolgálathoz” érdemrendet adományozták neki.

                     2016.11.9.

                     154.

                     Dmitry Anatolievich BELIK
                     (Дмитрий Анатольевич БЕЛИК)

                     Születési idő: 1969.10.17.
                     Születési hely: Kular, Uszty-Janszki járás, Jakut Autonóm SZSZK

                     Az Állami Dumának a jogellenesen annektált Szevasztopol városból választott tagja.
                     A Duma ellenőrzéssel és szabályozással foglalkozó bizottságának tagja.
                     Szevasztopol városi önkormányzatának tagjaként 2014. február–márciusban támogatta Alekszej Csalij, úgynevezett „népi polgármester” tevékenységét. Nyilvánosan elismerte, hogy közreműködött a Krím félsziget és Szevasztopol jogellenes annektálásához vezető 2014. évi eseményekben, amelyeket nyilvánosan védelmébe vett, többek között személyes holnapján, valamint egy, a nation-news.ru honlapon 2016. február 21-én közzétett interjúban.
                     Az annektálási folyamatban játszott szerepéért „A Haza Szolgálatáért” orosz állami érdemrend második fokozatát adományozták neki.

                     2016.11.9.

                     160.

                     „Sergey Anatolevich TOPOR-GILKA”
                     Сергей Анатольевич ТОПОР-ГИЛКА,

                     Az OAO „VO TPE” főigazgatója annak fizetésképtelenné válásáig, az OOO „VO TPE” főigazgatója.
                     Születési idő: 1970.2.17.

                     Az OAO „VO TPE” vezérigazgatójaként ő vezette a Siemens Gas Turbine Technologies OOO-val a tamani (Krasznodár, Oroszországi Föderáció) erőműbe szánt gázturbinák beszerzéséről és leszállításáról folytatott tárgyalásokat. Később, az OOO „VO TPE” vezérigazgatójaként felelős volt a gázturbinák továbbításáért a Krím félszigetre. Ez hozzájárul a Krím és Szevasztopol független energiaellátásának megteremtéséhez, ami támogatja az Ukrajnától való elszakadásukat, aláásva ezzel Ukrajna területi integritását, szuverenitását és függetlenségét.

                     2017.8.4.

               Szervezetek:

                     Név

                     Azonosító adatok

                     Indokolás

                     A jegyzékbe vétel dátuma

                     3.

                     Az úgynevezett „Luganszki Népköztársaság”,
                     „Луганская народная республика”,
                     „Luganskaya narodnaya respublika”

                     Hivatalos honlap:
                     https://glava-lnr.su/content/konstituciya
                     https://glava-lnr.info/

                     Az úgynevezett „Luganszki Népköztársaságot”2014. április 27-én kiáltották ki.
                     2014. május 11-én törvénytelen népszavazást szervezett. A függetlenséget 2014. május 12-én kiáltották ki.
                     Az úgynevezett „Donyecki” és „Luganszki Népköztársaság”2014. május 22-én létrehozta az úgynevezett „Novorosszija Szövetségi Államot”.
                     Ezzel megsértették Ukrajna alkotmányos törvényét és következésképpen a nemzetközi jogot is, aláásva Ukrajna területi integritását, szuverenitását és függetlenségét.
                     Ezenfelül részt vesz a „Délkelet Hadserege” szakadár erőinek és más szakadár csoportoknak a toborzásában, ezzel aláásva Ukrajna stabilitását és biztonságát.

                     2014.7.25.

                     4.

                     Az úgynevezett „Donetsk People's Republic”
                     „Донецкая народная республика”
                     „Donétskaya naródnaya respúblika”

                     Hivatalos információk, többek között az úgynevezett „Donyecki Népköztársaság”alkotmányátáról és a Legfelsőbb Tanács összetételéről:
                     https://dnr-online.ru/

                     Az úgynevezett „Donyecki Népköztársaságot”2014. április 7-én kiáltották ki.
                     2014. május 11-én törvénytelen népszavazást szervezett. A függetlenséget 2014. május 12-én kiáltották ki.
                     2014. május 24-én az úgynevezett „Donyecki” és „Luganszki Népköztársaság” megállapodást írt alá az úgynevezett „Novorosszija Szövetségi Állam” létrehozásáról.
                     Ezzel megsértették Ukrajna alkotmányos törvényét és következésképpen a nemzetközi jogot is, aláásva Ukrajna területi integritását, szuverenitását és függetlenségét.
                     Ezenfelül részt vesz szakadár csoportok toborzásában, ezzel aláásva Ukrajna stabilitását és biztonságát.

                     2014.7.25.

                     5.

                     Az úgynevezett „Novorosszija Szövetségi Állam”,
                     „Федеративное государство Новороссия”,
                     „Federativnoye Gosudarstvo Novorossiya”

                     Hivatalos sajtóközlemények:
                     http://novorossia.su/official
                     http://novopressa.ru/
                     http://novorossia-tv.ru/
                     http://novorossia.today/
                     http://novorossiia.ru/
                     https://www.novorosinform.org/

                     2014. május 24-én az úgynevezett „Donyecki” és „Luganszki Népköztársaság” megállapodást írt alá az úgynevezett „Novorosszija Szövetségi Állam” létrehozásáról.
                     Ezzel megsértették Ukrajna alkotmányos törvényét, és következésképpen a nemzetközi jogot is, aláásva Ukrajna területi integritását, szuverenitását és függetlenségét.

                     2014.7.25.

                     20.

                     Joint-stock company Sparkling wine plant „Novy Svet” („Novij Szvet” Pezsgőgyár részvénytársaság)
                     Aкционерное общество ‘Завод шампанских вин „Новый Свет”’
                     Korábbi elnevezése: State unitary enterprise of the „Republic of Crimea” Sparkling wine plant „Novy Svet” („Novij Szvet” Pezsgőgyár, a „Krími Köztársaság” szövetségi állami vállalata)
                     Государственное унитарное предприятие Республики Крым Завод шампанских вин „Новый Свет”
                     Gosudarstvennoye unitarnoye predpriyatiye Respubliki Krym ‘Zavod shampanskykh vin „Novy Svet”’, valamint State enterprise sparkling wine plant „Novy Svet” („Novij Szvet” Pezsgőgyár, állami vállalat)
                     Государственное предприятие Завод шампанских вин ‘Новый свет’ (Gosudarstvenoye predpriyatiye Zavod shampanskykh vin ‘Novy Svet’)

                     298032, Krím, Sudak, Novy Svet, str. Shalapina 1
                     298032, Крым, Судак, пгт. Новый Свет, ул. Шаляпина, д.1

                     A szervezet fölötti tulajdonjogot az ukrán törvények szerint jogellenesen ruházták át. A „Krími Parlament elnöki testülete”2014. április 9-én elfogadta az 1991-6/14. sz. határozatot az agráripari komplexumnak a Krími Köztársaság területén működő vállalkozásai, intézményei és szervezetei tulajdonának államosításáról szóló, az úgynevezett „Krími Köztársaság” Államtanácsa által 2014. március 26-án hozott 1836-6/14. sz. határozat módosításairól, amely kimondja a „Zavod shampanskykh vin Novy Svet” állami vállalat tulajdonában lévő eszközöknek a „Krími Köztársaság” nevében történő kisajátítását. Ezzel a krími „hatóságok” tulajdonképpen elkobozták a vállalatot. 2015. január 4-én State Unitary Enterprise of the Republic of Crimea „sparkling wine plant »Novy Svet«” (Государственное унитарное предприятие Республики Крым „Завод шампанских вин »Новый Свет«”) (Novij Szvet Pezsgőgyár, a Krími Köztársaság szövetségi állami vállalata) néven került újra bejegyzésre. Alapító: A Ministry of Agriculture of the „Republic of Crimea” (Министерство сельского хозяйства Республики Крым) (A Krími Köztársaság Mezőgazdasági Minisztériuma).
                     Átszervezését követően 2017. augusztus 29-én Joint-stock company Sparkling wine plant „Novy Svet” (Aкционерное общество „Завод шампанских вин »Новый Свет«”) néven került újra bejegyzésre. Alapító: the Ministry of Fuel and Energy of the Republic of Crimea (Министерство топлива и энергетики Республики Крым) (a „Krími Köztársaság” Üzemanyag- és Energiaügyi Minisztériuma).

                     2014.7.25.

                     21.

                     JOINT-STOCK COMPANY ALMAZ-ANTEY AIR AND SPACE DEFENCE CORPORATION
                     Акционерное общество ‘Концерн воздушно-космической обороны »Алмаз – Антей«’
                     (más néven: CONCERN ALMAZ-ANTEY; ALMAZ-ANTEY CORP; más néven: ALMAZ-ANTEY DEFENSE CORPORATION; más néven: ALMAZ-ANTEY JSC; Концерн ВКО „Алмаз – Антей”;)

                     41 ul. Vereiskaya, Moszkva 121471, Oroszország.
                     Honlap: almaz-antey.ru.
                     E-mail: antey@almaz-antey.ru

                     Az Almaz-Antei orosz állami tulajdonban álló vállalat, mely légi járművek ellen bevethető fegyvereket, többek között föld–levegő rakétákat gyárt és szállít az orosz hadseregnek. Az orosz hatóságok nehézfegyvereket szállítottak a kelet-ukrajnai szakadároknak, hozzájárulva Ukrajna destabilizálásához. E fegyvereket a szakadárok többek között repülőgépek lelövésére használják. Ezért állami tulajdonban lévő vállalatként az Almaz-Antei hozzájárul Ukrajna destabilizálásához.

                     2014.7.30.

                     22.

                     DOBROLET (más néven: DOBROLYOT)
                     ДОБРОЛЕТ/ДОБРОЛЁТ

                     A légitársaság kódja: QD
                     International Highway, House 31, building 1, 141411 Moszkva
                     141411, г. Москва, Международное ш., дом 31, строение 1.
                     Honlap: www.dobrolet.com

                     A Dobrolet az egyik orosz állami tulajdonban lévő légitársaság leányvállalata volt. A Krím jogtalan annektálása óta a Dobrolet kizárólag Moszkva és Szimferopol között működtetett járatokat. Ezáltal megkönnyítette a jogtalanul annektált Krími Autonóm Köztársaság integrációját az Oroszországi Föderációba, aláásva Ukrajna szuverenitását és területi integritását.

                     2014.7.30.

                     28.

                     Luhanszki Gazdasági Unió (Luganskiy Ekonomicheskiy Soyuz)
                     Луганский экономический союз

                     „Társadalmi szervezet”, amely jelölteket indított az úgynevezett „Luganszki Népköztársaságban”2014. november 2-án tartott, úgynevezett „választásokon”. Oleg AKIMOV-ot jelölte az úgynevezett „Luganszki Népköztársaság elnökének”. Ezek a „választások” sértik az ukrán törvényeket, ezért jogellenesek.
                     Azzal, hogy ez a szervezet hivatalosan részt vett a jogellenes „választásokon”, aktívan támogatta azokat a cselekményeket és politikákat, amelyek aláássák Ukrajna területi integritását, szuverenitását és függetlenségét, és hozzájárulnak Ukrajna további destabilizálásához.

                     2014.11.29.

                     29.

                     Kozák nemzeti őrség (Cossack National Guard),
                     Казачья Национальная Гвардия

                     http://казакнацгвард.рф/

                     Fegyveres szakadár csoport, mely aktívan támogatott olyan cselekményeket, amelyek aláássák Ukrajna területi integritását, szuverenitását és függetlenségét, és hozzájárulnak Ukrajna további destabilizálásához.
                     Parancsnoka: a szintén jegyzékbe vett Nikolay KOZITSYN.
                     Értesülések szerint a „Luganszki Népköztársaság” úgynevezett „2. hadtestének” része.

                     2015.2.16.

                     41.

                     „State Unitary Enterprise of the Crimean Republic »Crimean Sea Ports«”
                     („Государственное yнитарное предприятие Республики Крым »Крымские орские порты«”), beleértve az alábbi alszervezeteket is:

                                 —

                                 Feodosia Commercial Port (Fedósziai Kereskedelmi Kikötő),

                                 —

                                 Kerch Ferry (Kercsi Kompvállalat),

                                 —

                                 Kerch Commercial Port (Kercsi Kereskedelmi Kikötő).

                                 28 Kirova Street

                                 Kerch 298312

                                 Krím

                           (298312, Крым, гор. Керчь, ул. Кирова, дом 28)

                     A „Krími Parlament”2014. március 17-én elfogadta az 1757-6/14. sz. határozatot az ukrán Infrastrukturális, illetve a Mezőgazdasági Minisztériumhoz tartozó egyes vállalatok államosításáról, 2014. március 26-án pedig az 1865-6/14. sz. határozatot az állami tulajdonban lévő „Crimean Sea Ports” („О Государственном предприятии Крымские морские порты”) (Krími Tengeri Kikötők) vállalatról, amely kimondja a „State Unitary Enterprise of the Crimean Republic »Crimean Sea Ports«” vállalatba beolvadt számos állami vállalat tulajdonában lévő eszközöknek a „Krími Köztársaság” nevében történő kisajátítását. A krími „hatóságok” így tulajdonképpen elkobozták ezeket a vállalatokat, a „Crimean Sea Ports” pedig a tulajdonjog jogellenes átadásának haszonélvezőjévé vált.

                     2017.9.16.”


title: A Bizottság (EU) 2018/390 végrehajtási rendelete (2018. március 12.) a termelői és az ágazatközi szervezetek elismeréséről, a termelői és az ágazatközi szervezetekre vonatkozó szabályok kiterjesztéséről, valamint a halászati és akvakultúra-termékek piacának közös szervezéséről szóló 1379/2013/EU európai parlamenti és tanácsi rendeletben előírt intervenciós árak közzétételéről szóló 1419/2013/EU bizottsági végrehajtási rendelet módosításáról

text:
               13.3.2018

               HU

               Az Európai Unió Hivatalos Lapja

               L 69/44

         A BIZOTTSÁG (EU) 2018/390 VÉGREHAJTÁSI RENDELETE
   (2018. március 12.)
   a termelői és az ágazatközi szervezetek elismeréséről, a termelői és az ágazatközi szervezetekre vonatkozó szabályok kiterjesztéséről, valamint a halászati és akvakultúra-termékek piacának közös szervezéséről szóló 1379/2013/EU európai parlamenti és tanácsi rendeletben előírt intervenciós árak közzétételéről szóló 1419/2013/EU bizottsági végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletre (1) és különösen annak 21. cikkére,
   mivel:

               (1)

               Az 1379/2013/EU európai parlamenti és tanácsi rendelet 20. cikkének (2) bekezdése előírja, hogy a tagállamok tájékoztassák a Bizottságot a termelői vagy ágazatközi szervezetek elismerésének megadására vagy visszavonására vonatkozó valamennyi döntésükről.

               (2)

               Az 1419/2013/EU bizottsági végrehajtási rendelet (2) meghatározza az ilyen döntésekről küldendő értesítésekre vonatkozó formátumot, határidőket és eljárásokat.

               (3)

               2016. december 7-én a Bizottság elfogadta a Tengerügyi és Halászati Főigazgatóság új szervezeti ábráját, amely 2017. január 1-jén lépett hatályba.

               (4)

               Figyelemmel e szervezeti változásra és az esetleges jövőbeli szervezeti változásokra, helyénvaló módosítani a termelői vagy ágazatközi szervezetek elismerésének megadására vagy visszavonására vonatkozó döntésekről szóló tájékoztatással kapcsolatos eljárást.

               (5)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   Az 1419/2013/EU végrehajtási rendelet 4. cikkének (3) bekezdése helyébe a következő szöveg lép:

      „(3)   A tájékoztatást közleményenként egy XML-fájlban kell elküldeni. Az XML-fájlt csatolmányként kell elküldeni a Bizottság által megadott e-mail-címre, a tárgysorban pedig a következő szöveget kell feltüntetni: communication on POs/IBOs.”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 12-én.

            a Bizottság részéről

            az elnök

         Jean-Claude JUNCKER

      (1)  HL L 354., 2013.12.28., 1. o.

      (2)  A Bizottság 1419/2013/EU végrehajtási rendelete (2013. december 17.) a termelői és az ágazatközi szervezetek elismeréséről, a termelői és az ágazatközi szervezetekre vonatkozó szabályok kiterjesztéséről, valamint a halászati és akvakultúra-termékek piacának közös szervezéséről szóló 1379/2013/EU európai parlamenti és tanácsi rendeletben előírt intervenciós árak közzétételéről (HL L 353., 2013.12.28., 43. o.).


title: A Bizottság (EU) 2018/396 végrehajtási rendelete (2018. március 13.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

text:
               14.3.2018

               HU

               Az Európai Unió Hivatalos Lapja

               L 71/36

         A BIZOTTSÁG (EU) 2018/396 VÉGREHAJTÁSI RENDELETE
   (2018. március 13.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének e) pontjára,
   mivel:

               (1)

               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra vagy KN), amelyet az említett rendelet I. melléklete tartalmaz.

               (2)

               A Kombinált Nómenklatúra második részében a 22. árucsoporthoz tartozó 10. kiegészítő megjegyzés értelmében a 2206 00 31 és a 2206 00 39 alszámok alkalmazásában „habzóbor”-nak kell tekinteni az olyan erjesztett italokat, amelyeket nem „gomba” alakú, zsinórral vagy más rögzítéssel a helyén tartott dugóval lezárt üvegben szerelnek ki, és amelyek túlnyomása 20 °C-on mérve legalább 1,5 bar.

               (3)

               A Kombinált Nómenklatúra második részében a 22. árucsoporthoz tartozó 1. alszámos megjegyzés értelmében a 2204 10 alszám alkalmazásában a „pezsgőbor” kifejezés olyan bort jelent, amelyet ha 20 °C-on zárt tartályban tartanak, a túlnyomása legalább 3 bar.

               (4)

               A 92/83/EGK tanácsi irányelv (2) értelmében az „egyéb habzó erjesztett italok” esetében – nem csak a 2204 és 2205 vámtarifaszám alá, hanem az irányelv elfogadásakor alkalmazandó besorolás szerint a 2206 00 91 KN-kód alá tartozó termékek esetében is (a jelenlegi 2206 00 31 és 2206 00 39 KN-kódnak megfelelő termékek) – a túlnyomás eléri vagy meghaladja a 3 bart.

               (5)

               A habzó erjesztett italok túlnyomására vonatkozó különböző küszöbértékek sem tudományosan, sem másként nem igazolhatók, tekintet nélkül arra, hogy az italokat a 2204, 2205 vagy 2206 KN-kód alá kell besorolni.

               (6)

               A jogbiztonság érdekében a Kombinált Nómenklatúra második részében a 22. árucsoporthoz tartozó 10. kiegészítő megjegyzést módosítani kell oly módon, hogy a „legalább 1,5 bar” jelenlegi küszöb helyett a küszöb „legalább 3 bar” legyen.

               (7)

               Azt biztosítandó, hogy a „habzó italok” meghatározása tekintetében Unió-szerte egységes legyen a Kombinált Nómenklatúra értelmezése, a Kombinált Nómenklatúra második részében a 22. árucsoporthoz tartozó 10. kiegészítő megjegyzést módosítani kell.

               (8)

               A 2658/87/EGK rendeletet ezért ennek megfelelően módosítani kell.

               (9)

               A Vámkódexbizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra második részében a 22. árucsoporthoz tartozó 10. kiegészítő megjegyzés második francia bekezdése helyébe a következő szöveg lép:

               „—

                  másképpen kiszerelt erjesztett ital, melynek túlnyomása 20 °C-on mérve legalább 3 bar.”

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 13-án.

            a Bizottság részéről

            az elnök

         Jean-Claude JUNCKER

      (1)  HL L 256., 1987.9.7., 1. o.

      (2)  A Tanács 92/83/EGK irányelve (1992. október 19.) az alkohol és az alkoholtartalmú italok jövedéki adója szerkezetének összehangolásáról (HL L 316., 1992.10.31., 21. o.).


title: A Bizottság (EU) 2018/399 végrehajtási rendelete (2018. március 1.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Beelitzer Spargel” [OFJ])

text:
               15.3.2018

               HU

               Az Európai Unió Hivatalos Lapja

               L 72/12

         A BIZOTTSÁG (EU) 2018/399 VÉGREHAJTÁSI RENDELETE
   (2018. március 1.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Beelitzer Spargel” [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Németország kérelmét (2) a „Beelitzer Spargel” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Beelitzer Spargel” elnevezést be kell jegyezni,

         ELFOGADTA EZT A RENDELETET:
   1. cikk
   A „Beelitzer Spargel” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket azonosít.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 1-jén.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 388., 2017.11.17., 9. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2018/610 végrehajtási rendelete (2018. április 19.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott tizenkilencedik részleges pályázati felhíváshoz kapcsolódó minimális eladási áráról

text:
               20.4.2018

               HU

               Az Európai Unió Hivatalos Lapja

               L 101/69

         A BIZOTTSÁG (EU) 2018/610 VÉGREHAJTÁSI RENDELETE
   (2018. április 19.)
   a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott tizenkilencedik részleges pályázati felhíváshoz kapcsolódó minimális eladási áráról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
   mivel:

               (1)

               A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

               (2)

               A tizenkilencedik részleges pályázati felhívásra beérkezett pályázatok alapján indokolt minimális eladási árat meghatározni.

               (3)

               A mezőgazdasági piacok közös szervezésével foglalkozó bizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló tizenkilencedik részleges pályázati felhívás tekintetében – amelyre vonatkozóan a pályázatok benyújtásának határideje 2018. április 17-én járt le – a minimális eladási ár 105,10 EUR/100 kg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. április 19-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 206., 2016.7.30., 71. o.

      (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság (EU) 2018/854 végrehajtási rendelete (2018. június 8.) a „Cairanne” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

text:
               11.6.2018

               HU

               Az Európai Unió Hivatalos Lapja

               L 146/2

         A BIZOTTSÁG (EU) 2018/854 VÉGREHAJTÁSI RENDELETE
   (2018. június 8.)
   a „Cairanne” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
   mivel:

               (1)

               Az 1308/2013/EU rendelet 97. cikke (2) és (3) bekezdésének megfelelően a Bizottság megvizsgálta Franciaországnak a „Cairanne” elnevezés bejegyzésére vonatkozóan benyújtott kérelmét, majd közzétette az Európai Unió Hivatalos Lapjában (2).

               (2)

               A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.

               (3)

               Az 1308/2013/EU rendelet 99. cikkének megfelelően a „Cairanne” elnevezést oltalomban kell részesíteni, és be kell jegyezni a szóban forgó rendelet 104. cikkében említett nyilvántartásba.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A „Cairanne” (OEM) elnevezés oltalomban részesül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 8-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  HL C 8., 2018.1.11., 5. o.


title: A Bizottság (EU) 2018/855 végrehajtási rendelete (2018. június 8.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 286. alkalommal történő módosításáról

text:
               11.6.2018

               HU

               Az Európai Unió Hivatalos Lapja

               L 146/3

         A BIZOTTSÁG (EU) 2018/855 VÉGREHAJTÁSI RENDELETE
   (2018. június 8.)
   az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 286. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2018. június 5-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést módosít az azon személyekre, csoportokra és szervezetekre vonatkozó jegyzékben, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 8-án.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK tanácsi rendelet I. melléklete a következőképpen módosul:
      A „Jogi személyek, csoportok és szervezetek” részben az alábbi bejegyzés azonosító adatai a következőképpen módosulnak:
      az „Al-Nusrah Front for the People of the Levant (más néven a) the Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network; g) Levantine Mujahideen on the Battlefields of Jihad; h) Jabhat Fath al Sham; i) Jabhat Fath al-Sham; j) Jabhat Fatah al-Sham; k) Jabhat Fateh Al-Sham; l) Fatah al-Sham Front; m) Fateh al-Sham Front; n) Conquest of the Levant Front; o) The Front for the Liberation of al Sham; p) Front for the Conquest of Syria/the Levant; q) Front for the Liberation of the Levant; r) Front for the Conquest of Syria). Egyéb információ: a) a Szíriai Arab Köztársaságban és b) Irakban működik; c) korábban, 2013. május 30. és 2014. május 13. között, Al-Qaida in Iraq néven szerepelt. A 7d. cikk (2) bekezdésének i) pontjában meghatározott megjelölés időpontja: 2014.5.14.” bejegyzés helyébe a következő szöveg lép:

         „Al-Nusrah Front for the People of the Levant (más néven a) Hay'at Tahrir al-Sham (HTS); b) Hay'et Tahrir al-Sham; c) Hayat Tahrir al-Sham; d) Assembly for the Liberation of Syria; e) Assembly for the Liberation of the Levant; f) Liberation of al-Sham Commission; g) Liberation of the Levant Organisation Tahrir al-Sham; h) Tahrir al-Sham Hay'at; i) the Victory Front; j) Jabhat al-Nusrah; k) Jabhet al-Nusra; l) Al-Nusrah Front; m) Al-Nusra Front; n) Ansar al-Mujahideen Network; o) Levantine Mujahideen on the Battlefields of Jihad; p) Jabhat Fath al Sham; q) Jabhat Fath al-Sham; r) Jabhat Fatah al-Sham; s) Jabhat Fateh Al-Sham; t) Fatah al-Sham Front; u) Fateh al-Sham Front; v) Conquest of the Levant Front; w) The Front for the Liberation of al Sham; x) Front for the Conquest of Syria/the Levant; y) Front for the Liberation of the Levant; z) Front for the Conquest of Syria). Egyéb információ: a) a Szíriai Arab Köztársaságban és b) Irakban működik; c) korábban, 2013. május 30. és 2014. május 13. között, Al-Qaida in Iraq néven szerepelt. A 7d. cikk (2) bekezdésének i) pontjában meghatározott megjelölés időpontja: 2014.5.14.”


title: A Bizottság (EU) 2018/892 végrehajtási rendelete (2018. június 21.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott huszadik részleges pályázati felhíváshoz kapcsolódó minimális eladási áráról

text:
               22.6.2018

               HU

               Az Európai Unió Hivatalos Lapja

               L 159/30

         A BIZOTTSÁG (EU) 2018/892 VÉGREHAJTÁSI RENDELETE
   (2018. június 21.)
   a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott huszadik részleges pályázati felhíváshoz kapcsolódó minimális eladási áráról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
   mivel:

               (1)

               A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

               (2)

               A huszonegyedik részleges pályázati felhívásra beérkezett pályázatok alapján indokolt minimális eladási árat meghatározni.

               (3)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló huszonegyedik részleges pályázati felhívás tekintetében – amelyre vonatkozóan a pályázatok benyújtásának határideje 2018. június 19-én járt le – a minimális eladási ár 119,50 EUR/100 kg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 21-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 206., 2016.7.30., 71. o.

      (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság (EU) 2018/891 végrehajtási rendelete (2018. június 21.) az 1307/2013/EU európai parlamenti és tanácsi rendelet szerinti egyes közvetlen támogatási rendszerekre 2018-ban alkalmazandó költségvetési felső határok megállapításáról

text:
               22.6.2018

               HU

               Az Európai Unió Hivatalos Lapja

               L 159/21

         A BIZOTTSÁG (EU) 2018/891 VÉGREHAJTÁSI RENDELETE
   (2018. június 21.)
   az 1307/2013/EU európai parlamenti és tanácsi rendelet szerinti egyes közvetlen támogatási rendszerekre 2018-ban alkalmazandó költségvetési felső határok megállapításáról
   AZ EURÓPAI BIZOTTSÁG,
   tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (1) és különösen annak 22. cikke (1) bekezdésére, 36. cikke (4) bekezdésére, 42. cikke (2) bekezdésére, 47. cikke (3) bekezdésére, 49. cikke (2) bekezdésére, 51. cikke (4) bekezdésére és 53. cikke (7) bekezdésére,
   mivel:

               (1)

               Az 1307/2013/EU rendelet III. címének 1. fejezete szerinti alaptámogatási rendszert alkalmazó valamennyi tagállam tekintetében a Bizottság úgy állapítja meg a szóban forgó rendelet 22. cikkének (1) bekezdésében említett, 2018-ra vonatkozó éves nemzeti felső összeghatárt, hogy a szóban forgó rendelet II. mellékletében meghatározott éves nemzeti felső összeghatárból levonja a 42., 47., 49., 51. és 53. cikknek megfelelően meghatározott felső összeghatárokat. Az 1307/2013/EU rendelet 22. cikke (2) bekezdésének megfelelően a tagállamok által az említett rendelkezés értelmében végrehajtott bármely növelést figyelembe kell venni.

               (2)

               Az 1307/2013/EU rendelet III. címének 1. fejezete szerinti egységes területalapú támogatási rendszert alkalmazó valamennyi tagállam tekintetében a Bizottság úgy állapítja meg a szóban forgó rendelet 36. cikkének (4) bekezdésében említett, 2018-ra vonatkozó éves nemzeti felső összeghatárt, hogy a szóban forgó rendelet II. mellékletében meghatározott éves nemzeti felső összeghatárból levonja a 42., 47., 49., 51. és 53. cikknek megfelelően meghatározott felső összeghatárokat. Az 1307/2013/EU rendelet 36. cikke (4) bekezdésének második albekezdésével összhangban az egységes területalapú támogatási rendszerre vonatkozó éves nemzeti felső összeghatár meghatározásakor a Bizottság figyelembe veszi a tagállamok által az említett rendelkezés alapján alkalmazott növelést.

               (3)

               Az 1307/2013/EU rendelet III. címének 2. fejezete szerinti, átcsoportosítással nyújtható támogatást biztosító valamennyi tagállam tekintetében a Bizottság a szóban forgó rendelet 42. cikkének (2) bekezdésében említett, 2018-ra vonatkozó éves nemzeti felső összeghatárt az érintett tagállamok által a rendelet 42. cikkének (1) bekezdése értelmében bejelentett százalékos arány alapján állapítja meg.

               (4)

               Az 1307/2013/EU rendelet III. címének 3. fejezete szerinti, az éghajlat és a környezet szempontjából előnyös mezőgazdasági gyakorlatokra 2018-ban nyújtott támogatás tekintetében a Bizottság a szóban forgó rendelet 47. cikkének (3) bekezdésében említett, 2018-ra vonatkozó éves nemzeti felső összeghatárokat a rendelet 47. cikke (1) bekezdésének megfelelően számítja ki úgy, hogy azok a szóban forgó rendelet II. mellékletében az érintett tagállamra vonatkozóan meghatározott éves nemzeti felső összeghatár 30 %-ának feleljenek meg.

               (5)

               Az 1307/2013/EU rendelet III. címének 4. fejezete szerinti, a hátrányos természeti adottságú területekre vonatkozó támogatást biztosító tagállamok tekintetében a Bizottság a szóban forgó rendelet 49. cikkének (2) bekezdésében említett, 2018-ra vonatkozó éves nemzeti felső összeghatárokat az érintett tagállamok által a rendelet 49. cikkének (1) bekezdése értelmében bejelentett százalékos arány alapján állapítja meg.

               (6)

               Az 1307/2013/EU rendelet III. címének 5. fejezete szerinti, a fiatal mezőgazdasági termelők részére nyújtott támogatás tekintetében a Bizottság a szóban forgó rendelet 51. cikkének (4) bekezdésében említett, 2018-ra vonatkozó éves nemzeti felső összeghatárokat a tagállamok által a rendelet 51. cikkének (1) bekezdése értelmében bejelentett százalékos arány alapján állapítja meg, amely nem lehet nagyobb mértékű, mint a II. mellékletben előírt éves felső határ 2 %-a.

               (7)

               Ha egy tagállamban a 2018-ban kérelmezett, fiatal mezőgazdasági termelők részére nyújtott támogatás teljes összege meghaladja az 1307/2013/EU rendelet 51. cikke (4) bekezdése alapján az adott tagállam vonatkozásában meghatározott felső összeghatárt, a különbözetet az érintett tagállam finanszírozza a szóban forgó rendelet 51. cikke (2) bekezdésének megfelelően, tiszteletben tartva az említett rendelet 51. cikkének (1) bekezdésében meghatározott maximális összeget. Az egyértelműség érdekében ezt a maximális összeget indokolt minden egyes tagállam vonatkozásában rögzíteni.

               (8)

               A 2018-ban az 1307/2013/EU rendelet IV. címének 1. fejezete szerinti, a termeléstől függő önkéntes támogatást biztosító valamennyi tagállam tekintetében a Bizottság a szóban forgó rendelet 53. cikkének (7) bekezdésében említett, 2018-ra vonatkozó éves nemzeti felső összeghatárt az érintett tagállamok által a rendelet 54. cikkének (1) bekezdése értelmében bejelentett százalékos arány alapján állapítja meg.

               (9)

               A 2018-as év tekintetében az 1307/2013/EU rendelet szerinti közvetlen támogatási rendszerek végrehajtása 2018. január 1-jén kezdődött. A szóban forgó rendeletnek a 2018. igénylési évre történő alkalmazhatósága és a vonatkozó költségvetési felső határok alkalmazhatósága közötti összhang érdekében e rendeletet ugyanattól a naptól kell alkalmazni.

               (10)

               Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,

         ELFOGADTA EZT A RENDELETET:
   1. cikk
   Az 1307/2013/EU rendelet 22. cikkének (1) bekezdésében említett alaptámogatási rendszer tekintetében a 2018-ra vonatkozó éves nemzeti felső összeghatárokat e rendelet mellékletének I. pontja állapítja meg.
   Az 1307/2013/EU rendelet 36. cikkének (4) bekezdésében említett egységes területalapú támogatási rendszer tekintetében a 2018-ra vonatkozó éves nemzeti felső összeghatárokat e rendelet mellékletének II. pontja állapítja meg.
   Az 1307/2013/EU rendelet 42. cikkének (2) bekezdésében említett, átcsoportosítással nyújtható támogatás tekintetében a 2018-ra vonatkozó éves nemzeti felső összeghatárokat e rendelet mellékletének III. pontja állapítja meg.
   Az 1307/2013/EU rendelet 47. cikkének (3) bekezdésében említett, az éghajlat és a környezet szempontjából előnyös mezőgazdasági gyakorlatokra nyújtott támogatás tekintetében a 2018-ra vonatkozó éves nemzeti felső összeghatárokat e rendelet mellékletének IV. pontja állapítja meg.
   Az 1307/2013/EU rendelet 49. cikkének (2) bekezdésében említett, a hátrányos természeti adottságú területekre vonatkozó támogatás tekintetében a 2018-ra vonatkozó éves nemzeti felső összeghatárokat e rendelet mellékletének V. pontja állapítja meg.
   Az 1307/2013/EU rendelet 51. cikkének (4) bekezdésében említett, a fiatal mezőgazdasági termelők részére nyújtott támogatás tekintetében a 2018-ra vonatkozó éves nemzeti felső összeghatárokat e rendelet mellékletének VI. pontja állapítja meg.
   Az 1307/2013/EU rendelet 51. cikkének (1) bekezdésében említett, a fiatal mezőgazdasági termelők részére nyújtott támogatás tekintetében a 2018-ra vonatkozó maximális összegeket e rendelet mellékletének VII. pontja állapítja meg.
   Az 1307/2013/EU rendelet 53. cikkének (7) bekezdésében említett, termeléstől függő önkéntes támogatás tekintetében a 2018-ra vonatkozó éves nemzeti felső összeghatárokat e rendelet mellékletének VIII. pontja állapítja meg.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2018. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 21-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 608. o.

      MELLÉKLET
      I.   Az 1307/2013/EU rendelet 22. cikkének (1) bekezdésében említett, az alaptámogatási rendszerre vonatkozó éves nemzeti felső összeghatárok

                  (ezer EUR)

                  Naptári év

                  2018

                  Belgium

                  214 405

                  Dánia

                  546 808

                  Németország

                  3 005 470

                  Írország

                  825 895

                  Görögország

                  1 103 650

                  Spanyolország

                  2 835 995

                  Franciaország

                  3 036 371

                  Horvátország

                  126 001

                  Olaszország

                  2 217 396

                  Luxemburg

                  22 760

                  Málta

                  649

                  Hollandia

                  475 161

                  Ausztria

                  470 387

                  Portugália

                  273 500

                  Szlovénia

                  74 288

                  Finnország

                  262 554

                  Svédország

                  402 464

                  Egyesült Királyság

                  2 102 726

            II.   Az 1307/2013/EU rendelet 36. cikkének (4) bekezdésében említett, az egységes területalapú támogatási rendszerre vonatkozó éves nemzeti felső összeghatárok

                  (ezer EUR)

                  Naptári év

                  2018

                  Bulgária

                  379 916

                  Cseh Köztársaság

                  472 217

                  Észtország

                  87 170

                  Ciprus

                  30 340

                  Lettország

                  137 210

                  Litvánia

                  184 186

                  Magyarország

                  733 283

                  Lengyelország

                  1 568 075

                  Románia

                  989 564

                  Szlovákia

                  260 865

            III.   Az 1307/2013/EU rendelet 42. cikkének (2) bekezdésében említett, az átcsoportosítással nyújtható támogatásra vonatkozó éves nemzeti felső összeghatárok

                  (ezer EUR)

                  Naptári év

                  2018

                  Belgium

                  46 780

                  Bulgária

                  55 872

                  Németország

                  337 423

                  Franciaország

                  690 084

                  Horvátország

                  27 939

                  Litvánia

                  71 298

                  Lengyelország

                  293 930

                  Portugália

                  23 050

                  Románia

                  99 436

                  Egyesült Királyság

                  64 991

            IV.   Az 1307/2013/EU rendelet 47. cikkének (3) bekezdésében említett, az éghajlat és a környezet szempontjából előnyös mezőgazdasági gyakorlatokra nyújtott támogatásra vonatkozó éves nemzeti felső összeghatárok

                  (ezer EUR)

                  Naptári év

                  2018

                  Belgium

                  146 689

                  Bulgária

                  238 428

                  Cseh Köztársaság

                  258 512

                  Dánia

                  248 032

                  Németország

                  1 446 097

                  Észtország

                  40 181

                  Írország

                  363 445

                  Görögország

                  556 642

                  Spanyolország

                  1 464 015

                  Franciaország

                  2 070 253

                  Horvátország

                  83 816

                  Olaszország

                  1 125 581

                  Ciprus

                  14 747

                  Lettország

                  76 588

                  Litvánia

                  142 596

                  Luxemburg

                  10 038

                  Magyarország

                  402 903

                  Málta

                  1 573

                  Hollandia

                  204 785

                  Ausztria

                  207 524

                  Lengyelország

                  1 029 371

                  Portugália

                  177 212

                  Románia

                  561 846

                  Szlovénia

                  40 542

                  Szlovákia

                  134 447

                  Finnország

                  157 219

                  Svédország

                  209 617

                  Egyesült Királyság

                  958 734

            V.   Az 1307/2013/EU rendelet 49. cikkének (2) bekezdésében említett, a hátrányos természeti adottságú területekre vonatkozó támogatásra vonatkozó éves nemzeti felső összeghatárok

                  (ezer EUR)

                  Naptári év

                  2018

                  Dánia

                  2 857

                  Szlovénia

                  2 135

            VI.   Az 1307/2013/EU rendelet 51. cikkének (4) bekezdésében említett, a fiatal mezőgazdasági termelők részére nyújtott támogatásra vonatkozó éves nemzeti felső összeghatárok

                  (ezer EUR)

                  Naptári év

                  2018

                  Belgium

                  9 229

                  Bulgária

                  1 329

                  Cseh Köztársaság

                  1 723

                  Dánia

                  4 942

                  Németország

                  48 203

                  Észtország

                  442

                  Írország

                  24 230

                  Görögország

                  37 109

                  Spanyolország

                  97 601

                  Franciaország

                  69 008

                  Horvátország

                  5 588

                  Olaszország

                  37 519

                  Ciprus

                  480

                  Lettország

                  3 200

                  Litvánia

                  5 941

                  Luxemburg

                  502

                  Magyarország

                  5 372

                  Málta

                  21

                  Hollandia

                  13 652

                  Ausztria

                  13 835

                  Lengyelország

                  34 312

                  Portugália

                  11 814

                  Románia

                  18 728

                  Szlovénia

                  2 027

                  Szlovákia

                  857

                  Finnország

                  5 241

                  Svédország

                  10 481

                  Egyesült Királyság

                  16 358

            VII.   Az 1307/2013/EU rendelet 51. cikkének (1) bekezdésében említett, a fiatal mezőgazdasági termelők részére nyújtott támogatásra vonatkozó maximális összegek

                  (ezer EUR)

                  Naptári év

                  2018

                  Belgium

                  9 779

                  Bulgária

                  15 895

                  Cseh Köztársaság

                  17 234

                  Dánia

                  16 535

                  Németország

                  96 406

                  Észtország

                  2 679

                  Írország

                  24 230

                  Görögország

                  37 109

                  Spanyolország

                  97 601

                  Franciaország

                  138 017

                  Horvátország

                  5 588

                  Olaszország

                  75 039

                  Ciprus

                  983

                  Lettország

                  5 106

                  Litvánia

                  9 506

                  Luxemburg

                  669

                  Magyarország

                  26 860

                  Málta

                  105

                  Hollandia

                  13 652

                  Ausztria

                  13 835

                  Lengyelország

                  68 625

                  Portugália

                  11 814

                  Románia

                  37 456

                  Szlovénia

                  2 703

                  Szlovákia

                  8 963

                  Finnország

                  10 481

                  Svédország

                  13 974

                  Egyesült Királyság

                  63 916

            VIII.   Az 1307/2013/EU rendelet 53. cikkének (7) bekezdésében említett, a termeléstől függő önkéntes támogatásra vonatkozó éves nemzeti felső összeghatárok

                  (ezer EUR)

                  Naptári év

                  2018

                  Belgium

                  82 129

                  Bulgária

                  119 214

                  Cseh Köztársaság

                  129 256

                  Dánia

                  24 135

                  Észtország

                  6 142

                  Írország

                  3 000

                  Görögország

                  184 049

                  Spanyolország

                  584 919

                  Franciaország

                  1 035 126

                  Horvátország

                  41 908

                  Olaszország

                  450 232

                  Ciprus

                  3 932

                  Lettország

                  38 294

                  Litvánia

                  71 298

                  Luxemburg

                  160

                  Magyarország

                  201 452

                  Málta

                  3 000

                  Hollandia

                  3 353

                  Ausztria

                  14 527

                  Lengyelország

                  505 548

                  Portugália

                  117 535

                  Románia

                  242 576

                  Szlovénia

                  17 568

                  Szlovákia

                  58 260

                  Finnország

                  102 716

                  Svédország

                  90 834

                  Egyesült Királyság

                  52 972


title: A Bizottság (EU) 2018/938 végrehajtási rendelete (2018. június 20.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Choucroute d'Alsace” [OFJ])

text:
               3.7.2018

               HU

               Az Európai Unió Hivatalos Lapja

               L 166/1

         A BIZOTTSÁG (EU) 2018/938 VÉGREHAJTÁSI RENDELETE
   (2018. június 20.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Choucroute d'Alsace” [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) a „Choucroute d'Alsace” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Choucroute d'Alsace” elnevezést be kell jegyezni,

         ELFOGADTA EZT A RENDELETET:
   1. cikk
   A „Choucroute d'Alsace” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 20-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 51., 2018.2.10., 29. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).